યંત્રોનો ઉપયોગ જીવનમાં કોઈને કોઈ રીતે તો યાંત્રિકતા લાવી જ દે છે. વાહનનો ઉપયોગ કરનારને થોડું ચાલવાનો પણ કંટાળો આવે છે. કેલ્ક્યુલેટર વાપરનારને નાની-મોટી ગણતરી મોઢે ગણવાનું ગમતું નથી. કોમ્પ્યુટર સામે કામ કરનારની તો વાત જ શી કરવી ? હાથના આંગળાઓ સિવાય શરીરના કોઈ અંગને કસરત એમાં મળતી નથી. આવા આ યંત્રોના ઉપયોગમાંથી આપણે છૂટી શકતા તો નથી પરંતુ થોડા દૂર રહી શકીએ છીએ અથવા તો કસરત કરીને સ્વાસ્થ પાછું મેળવી શકીએ છીએ.